**«Екі жұлдыз» ән байқауы**

**1 - Жүргізуші:** Армысыздар құрметті көрермендер, ұстаздар мен оқушылар!!! Бүгін міне, мектебімізде ұйымдастырылып отырған «Екі жұлдыз» ән байқауына қош келдіңіздер!!!
**2 - Жүргізуші:** Біз бүгін сайыста мектеп ұстаздарымен оқушыларының жұптасып ән айтуларын тамашалайтын боламыз және оза шапқан жарық жұлдыздарды сіздермен бірге анықтайтын боламыз. Өздеріңізге ұнаған жұптарыңызға қолдау көрсетіп, қошеметтеп отырыңыздар. Әр жұп жарық жұлдыз болуға лайық, олай болса шын жүйрікті бірге анықтайық.
**1 - Жүргізуші:** Ендеше уақытты көп созбай бүгінгі жұлдызды кеште ән шырқайтын жұптарымызды таныстырып өтсек.
**2 - Жүргізуші:** Құрметті көрермендер жұптарымызбен танысып болсақ, бүгінгі сайыста төрелік ететін әділ қазылар алқасымен таныстырып кетсек.
1.
2.
3.
1 - Жүргізуші: Сахна төріне №1 жұп – салтанатты сәні бар, адамдық қасиеттердің бойында бәрі бар, ұстаздарды құрметтей білетін, қоғамдық істерде белсеніп  жүретін Марал Қошқарбайқызы мен оның ботадай көзі, тәп-тәтті сөзі бар Қыдырмолда Сымбат «Саржайлау» әнімен ортаға құрметпен шақырамыз.

Ендеше қарсы алайық. Айнұр мен Мөлдірдің Армансыз күнім болмайды әнімен қабыл алыңыздар!
2 - Жүргізуші: Құрметті қазылар алқасы айтар пікірлеріңіз қандай?
1 - Жүргізуші: Келесі жұбымыз да өздерінің бағын осы әннен іздемекші. Әннің қалай шығатынын мына сіздермен бірге тыңдап көрейік.
Өмір деген көк мұхиттың толқыны,
Бір – бірімен жатқан шулап жалғасып,
Бір – бірімен жатқан тулап арбасып,
О, толқындар, арпалысып алға шық!
Өмір деген пәк жаралған махаббат. – демекші,

Сахна төріне Мәрия мен Ажарды «Өмір – өзен» әнімен қарсы алыңыздар!
2 - Жүргізуші: Қазылар сөз сіздерде
1 - Жүргізуші: Тағы да керемет жұбымыз өз өнерлерін көрсетпекші.
Қарсы алыңыздар, Айнұр мен Әділбек Сағынамын әнімен
2 - Жүргізуші: Тағы да бір тамаша жұбымыз өз өнерлерін көрсетуге дайын.
Көңілім бүгін алаңды
Күттің бе әке балаңды
Шаттықпен жарқын тойыңа,
Сыйлаймын сазды бұл әнді – дей келе,
Алдарыңызда Гүлнұр мен Миржанды «Әкелер» әнімен қарсы алайық.

1 - Жүргізуші: Қазылар не айтасыздар?
2 - Жүргізуші: Сахна төрінде өздерінің тамаша әндерімен Кәмила мен Мейрамгүл «Жас қалам» әнімен. Құрметті көрермендер қол соғып қолдап отырыңыздар.
1 - Жүргізуші: Қазылар сөз сіздерде
2 - Жүргізуші: Тамаша«Аяла» әнімен осы жұбымыз орындап көрмек. Сахна төрінде Әділет пен Ернатты«Аяла» әнімен қарсы алыңыздар.
1 - Жүргізуші: Қазылар сөз сіздерде
2 - Жүргізуші: Келесі ән әлемдегі барша ақ жаулықты аналарға арналады. Әйелдер қауымына көбірек ән арнасақ артықтау етпейді деген ойдамыз.

1 - Жүргізуші:
Анадан жаралған ғой дана біткен,
Биіктен өз баласын ана күткен.
Біздерді кешір, ана, түсінбесек,
Еркелеп сәби, жастық, балалықпен – дей келе, сахна төрінде өздерінің әсем әндерімен Жанар мен Ораз орындауында «Кешір ана» әнімен. Қабыл алыңыздар.

2 - Жүргізуші: Жұптарымызға айтар сөздеріңіз.
1 - Жүргізуші: Келесі орындалатын ән адам өмірінде бірақ рет қайталанатын керемет шақ бақытты балалық шақ туралы.
Әділет: Бақыт есіңде ме мұғалім бізге бақыт туралы шығарма жаздырды.
Бақыт: Бақыт деген не екенін мен қайдан білейін...
Әділет: Бақыт деген - сенің бала күндерің
Бақытсыз - ақ бақытты боп жүргенің,
Бақыт деген - әркімдер де бір арман,
Сол арманның шыққан жері құмардан.
Ал сен үшін бақыт деген – дәл қазір, - дей келе,
Біздерді балалық шаққа апарып қайтатын жұптарымыз Руслан мен Бөтегөздің орындауында «Бақыт деген» әнімен қарсы алайық.

2 - Жүргізуші: Қазылар сөз сіздерде
1 - Жүргізуші: Осы жұбымыз Қайрат Нұртастың хит әндерінің бірін орындап көрмекші.
Амал бар ма, махаббатқа жан пидалық ете алмадың,
Аққу - арман жалт бергенде, қуып көрдiң, жете алмадың.
Жете алмадың, көлеңкеңнен алыс ұзап кете алмадың,
Жанар майын жағып бiткен машинадай от алмадың.
Көрермендер қалай ойлайсыздар осы әнді жұлдызды жұбымыз хит қылып айта алар ма екен.
Оны сіздермен бірге тамашалайық. Ортада Гүлнұр мен Батырбектің орындауында «Бара алмадым» әнімен
2 - Жүргізуші: Қазылар пікірлеріңіз.
1 - Жүргізуші: Сахна төрінде Сәния мен Гүлнәрды «Сүйген жүрек» әнімен
2 - Жүргізуші: Қазылар не айтасыздар
1 - Жүргізуші: Тағы да бір тамаша ән алау от боп лауламақ. Сахна төрінде Анар мен Мейірланның «Сұранамын» әнімен қарсы алайық.
2 - Жүргізуші: Қазылар сіздер не дейсіздер.

1 - Жүргізуші: Құрметті көрермендер кешіміз де шарықтау шегіне жетіп қалды. Бүгінгі сайысты қорытындылайтын жұлдызды жұбымыз Ғарифулла мен Гауһар болмақ.
Бізге белгілісі олар қазір сахна төріне шықпақ. Ал қандай өлең айтатындары бізге белгісіз.
2 - Жүргізуші: Сахна төрінде Ғарифулла мен Гауһар «Белгісіз жан»әнімен
1 - Жүргізуші: Қазылар сөз сіздерде
2 - Жүргізуші: Құрметті көрермендер жұлдызды жұптарымыз өз әлдерінше әндерін орындап шықты. Қазір олардың жүректері қуаныш пен үрейге толы, міне сырғыған сын сағаты да таяп қалды.
Музыкалық номер. Қазылар ойланғанша.
1 - Жүргізуші: Бүгінгі жұлдызды кешіміздің жеңімпаздарын анықтау үшін сахна төріне қошеметтеп әділ қазылар алқасын шақырамыз.
2 - Жүргізуші: Екі жұлдыздың әнұраны.